B4-0724 και 0745/98

Ψήφισμα σχετικά με την κατάσταση στο Σουδάν

Το Ευρωπαϊκό Κοινοβούλιο,

- υπενθυμίζοντας τα παλαιότερα ψηφίσματά του για την κατάσταση εμφυλίου πολέμου και τις παραβιάσεις των δικαιωμάτων του ανθρώπου που συνεχίζονται στο Σουδάν,

A. ανησυχώντας ιδιαίτερα λόγω της συνεχούς επιδείνωσης της κατάστασης από ανθρωπιστικής πλευράς στο Νότιο Σουδάν, κυρίως στην περιοχή του Μπαρ-αλ-Γκαζάλ, όπου 350.000 άτομα απειλούνται από τον λιμό, και έχοντας επίγνωση του γεγονότος ότι η ξηρασία κινδυνεύει να επιδεινώσει ακόμη περισσότερο την κατάσταση αυτή,

Β. αναγνωρίζοντας ότι, ενώ το μετεωρολογικό φαινόμενο το αποκαλούμενο «El Niρo» προκάλεσε σοβαρή ξηρασία, η τρέχουσα κρίση είναι πριν από όλα απόρροια του καταστροφικού πολέμου και του γεγονότος ότι οι σουδανικές κυβερνητικές δυνάμεις παρεμπόδισαν τη βοήθεια, η οποία απεστάλη στη χώρα αυτή στο πλαίσιο της επιχείρησης «Lifeline» των Ηνωμένων Εθνών, να φθάσει στον προορισμό της,

Γ. ανησυχώντας για την κλιμάκωση του εμφύλιου πολέμου, ιδιαίτερα στο Νότιο Σουδάν, η οποία αυξάνει ακόμη περισσότερο τα δεινά των εκτοπισθέντων πληθυσμών αμάχων, αυξάνει αδιάκοπα τον αριθμό των προσφύγων και οδηγεί στην κατάρρευση των οικονομικών και κοινωνικών δομών,

Δ. καταδικάζοντας τις συνεχείς σοβαρές παραβιάσεις των δικαιωμάτων του ανθρώπου που διαπράττονται από όλα τα συγκρουόμενα μέρη σε βάρος των ανυπεράσπιστων πληθυσμών αμάχων,

Ε. υπενθυμίζοντας συγκεκριμένα την καταδίκη από το ΕΚ των κατασταλτικών και αντιδημοκρατικών ενεργειών της σουδανικής κυβέρνησης, που εκφράσθηκαν με πολλαπλές παραβιάσεις των δικαιωμάτων του ανθρώπου, και κυρίως των πολιτικών και θρησκευτικών δικαιωμάτων, με την καταναγκαστική στρατολόγηση πολιτών, ιδίως παιδιών, με την υποστήριξη προς διεθνείς τρομοκρατικές δραστηριότητες, και την περιφρόνηση πολλαπλών προειδοποιήσεων και κυρώσεων της διεθνούς κοινότητας,

ΣΤ. αγανακτισμένο από την πολιτική της σουδανικής κυβέρνησης η οποία συνίσταται στην εσκεμμένη παρεμπόδιση της ανθρωπιστικής βοήθειας,

Ζ. εκφράζοντας την αποδοκιμασία του για το γεγονός ότι δεν επετεύχθη ουδεμία συμφωνία για την κατάπαυση του πυρός,

1. κρίνει ότι δεν μπορεί να σημειωθεί σημαντική πρόοδος στην ειρηνευτική διαδικασία ενόσω δεν κηρύσσεται η οριστική κατάπαυση του πυρός[semigr ] στο πλαίσιο αυτό, απευθύνει έκκληση για άμεση κατάπαυση του πυρός και πιέζει ακόμη μια φορά όλα τα ενεχόμενα στη σουδανική διαμάχη μέρη να παύσουν να χρησιμοποιούν την πείνα για να προωθήσουν τους πολιτικούς και στρατιωτικούς τους στόχους[semigr ]

2. επαναλαμβάνει την υποστήριξή του προς την ειρηνευτική πρωτοβουλία σε περιφερειακό επίπεδο της IGAD και ζητεί με επιμονή από τα αντιμαχόμενα μέρη να συμμετάσχουν πλήρως και με συγκεκριμένο τρόπο στην ειρηνευτική διαδικασία στο πλαίσιο[semigr ]

3. λυπάται που επεβλήθησαν νέοι περιορισμοί στην πρόσβαση των ζωνών που αντιμετώπισαν έλλειψη τροφίμων και ζητεί από τη σουδανική κυβέρνηση να συνεργασθεί εις το εξής χωρίς επιφυλάξεις και όρους στην παράδοση της ανθρωπιστικής βοήθειας στις ενδιαφερόμενες ζώνες και όλα τα αντιμαχόμενα μέρη να επιτρέψουν ελεύθερη πρόσβαση για τη χορήγηση της βοήθειας[semigr ]

4. καλεί την Επιτροπή και τα κράτη μέλη να κινητοποιηθούν οικονομικά και με συνέπεια για να ανταποκριθούν στην έκκληση για παροχή κεφαλαίων που απηύθυνε ο Γενικός Γραμματέας των Ηνωμένων Εθνών ώστε να αποτραπεί η επέκταση του λιμού στο Νότιο Σουδάν και πιέζει την Επιτροπή να εντείνει την υποστήριξή της προς τους μη κυβερνητικούς οργανισμούς που παρέχουν ανθρωπιστική βοήθεια στους Σουδανούς αμάχους[semigr ]

5. επιμένει στη διατήρηση των κυρώσεων σε βάρος της σουδανικής κυβέρνησης, συμπεριλαμβανομένης και της άρσης του συνόλου της αναπτυξιακής βοήθειας της Ευρωπαϊκής Ένωσης, με εξαίρεση την έκτακτη ανθρωπιστική βοήθεια, έως ότου διαπιστωθούν απτές βελτιώσεις στα θέματα του σεβασμού των ανθρωπίνων δικαιωμάτων από τις σουδανικές αρχές και έως ότου αρχίσει σφαιρική πολιτική διαδικασία που θα αποσκοπεί στον εκδημοκρατισμό της χώρας[semigr ]

6. απευθύνει έκκληση και πάλι στο Διεθνές Νομισματικό Ταμείο (ΔΝΤ) και τα άλλα πιστωτικά ιδρύματα να εξαρτήσουν τη χορήγηση οικονομικών μηχανισμών από το σεβασμό των απαιτήσεων των Ηνωμένων Εθνών και της διεθνούς κοινότητας σε θέματα ανθρωπίνων δικαιωμάτων και εκδημοκρατισμού[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τους Συμπροέδρους της Συνέλευσης Ίσης Εκπροσώπησης ΑΚΕ-ΕΕ, καθώς και στα κράτη μέλη της IGAD και τη σουδανική κυβέρνηση.